Diari Oficial de la Generalitat Valenciana


Sumari del DOGV 3803, del 28-07-2000 (2000/6186)

ORDRE de 18 de juliol de 2000, de la Conselleria d'Economia, Hisenda i Ocupació, per la qual es modifiquen i s'incrementen els crèdits consignats en l'Ordre de 14 d'abril de 2000, de la Conselleria d'Ocupació, per la qual es publicava la línia pressupostària i es determinaven els crèdits màxims que han de finançar els programes de Formació Professional Ocupacional per a l'exercici 2000.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3803

Data del DOGV
:   28-07-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/6186


Data del document
:   18-07-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * formació professional
    * suport econòmic
    * lluita contra l'atur

ORDRE de 18 de juliol de 2000, de la Conselleria d'Economia, Hisenda i Ocupació, per la qual es modifiquen i s'incrementen els crèdits consignats en l'Ordre de 14 d'abril de 2000, de la Conselleria d'Ocupació, per la qual es publicava la línia pressupostària i es determinaven els crèdits màxims que han de finançar els programes de Formació Professional Ocupacional per a l'exercici 2000. [2000/M6186]
  
El dia 23 de desembre de 1999 es va publicar en el Diari Oficial de la Generalitat Valenciana, l'Ordre de 21 de desembre de 1999, de la Conselleria d'Ocupació, per la qual s'aprovaven les bases reguladores i el procediment general per a la concessió d'ajudes econòmiques per al desenvolupament de programes de Formació Professional Ocupacional i tallers de Formació i Inserció Laboral, i es convocaven per a l'any 2000.
  
Després de la publicació de la Llei de Pressupostos de la Generalitat Valenciana per a l'exercici 2000 (DOGV de 31 de desembre de 1999), i d'acord amb allò establit en l'article 47 de la Llei d'Hisenda Pública de la Generalitat Valenciana, es va procedir a publicar, mitjançant l'Ordre de 14 d'abril de 2000, de la Conselleria d'Ocupació (DOGV de 2 de maig), els crèdits que havien de finançar els citats programes de Formació Professional Ocupacional, la quantia màxima de les ajudes que podrien concedir-se per a cada via de programació i programa, i també la línia pressupostària a càrrec de la qual es realitzarien.
  
Havent-se ampliat el pressupost inicial de la Generalitat Valenciana assignat al programa 322.20, Formació Professional Ocupacional, en la línia de subvenció 401, per un import de 46.736.687 pessetes per a la gestió d'accions de formació, una vegada ateses les previsions que en matèria de subscripció de convenis de col·laboració s'han considerat oportunes per part de la Conselleria d'Economia, Hisenda i Ocupació, i valorades al seu torn totes les peticions formulades per les entitats col·laboradores en el programa d'inserció al treball mitjançant la via de programació de centres col·laborador homologats a la província d'Alacant, s'ha constatat que hi ha un saldo pressupostari de 223.044.370 pessetes, la qual cosa obliga a reconduir el programa d'Inserció al Treball mitjançant la via de programació de centres col·laboradors homologats a les províncies de Castelló i València, davant de la conveniència de satisfer la demanda de sol·licituds d'accions formatives valorades positivament en aquells.
  
En virtut de tot això, atés allò disposat en la disposició addicional primera de l'Ordre de 21 de desembre de 1999, de la Conselleria d'Ocupació, i atribuïdes les competències de formació professional ocupacional i contínua a la Conselleria d'Economia, Hisenda i Ocupació, pel Decret 7/2000, de 22 de maig, del president de la Generalitat Valenciana,
  
Ordene
  
Article 1
  
Modificar la dotació pressupostària consignada en l'Ordre de 14 d'abril de 2000, per als programes i les vies de programació següents:
  
Mitjançant centres col·laboradors homologats (via 1), per al programa d'Inserció al Treball a la província d'Alacant, s'hi assigna una quantitat màxima de 5.461.946.852 pessetes (8.543.997,64 euros), la qual cosa suposa una disminució de 044.142.575 pessetes sobre la dotació anterior.
  
Mitjançant entitats amb les quals s'establisquen convenis de col·laboració (via 2), per al programa d'Inserció al Treball, s'hi assigna una quantitat màxima de 958.593.536 pessetes (3.056.513,20 euros), la qual cosa suposa una disminució de 449.747.921 pessetes sobre la dotació anterior.
  
Article 2
  
Incrementar la dotació pressupostària consignada en l'Ordre de 14 d'abril de 2000 per al programa i la via de programació següents:
  
Mitjançant centres col·laboradors homologats (via 1), per al programa d'Inserció al Treball a la província de Castelló, s'hi assigna una quantitat màxima de 718.052.931 pessetes (1.996.953,80 euros), la qual cosa suposa un increment de 62.337.514 pessetes sobre la dotació anterior.
  
Mitjançant centres col·laboradors homologats (via 1), per al programa d'Inserció al Treball a la província de València, s'hi assigna una quantitat màxima de 7.707.708.579 pessetes (38.285.879,23 euros), la qual cosa suposa un increment de 564.964.006 pessetes sobre la dotació anterior.
  
Disposició addicional
  
Els crèdits assignats per als programes i les vies de programació no modificats en aquesta ordre seran els establits en l'Ordre de 14 d'abril de 2000, de la Conselleria d'Ocupació.
  
València, 18 de juliol de 2000
  
El conseller d'Economia, Hisenda i Ocupació,